[{"text_idx": "#000006", "text": "Sarahjayne yn sgwrsio ag aelodau\u2019r gymuned am y lluniau yn ein harchif."}, {"text_idx": "#000007", "text": "Roedd y trefnwyr, yr archaeolegwyr cymunedol Kimberly Briscoe a Sarahjayne Clements, yn eithriadol o falch bod y digwyddiad mor boblogaidd a bod cyfoeth o wybodaeth newydd wedi dod i\u2019r golwg."}, {"text_idx": "#000008", "text": "Meddai Sarahjayne, \u2018Fe wnaethon ni ofyn i bobl ddod ag unrhyw ffotograffau, gwybodaeth neu atgofion oedd ganddyn nhw am y Borth. Hefyd fe roddwyd gwahoddiad i\u2019r trigolion edrych ar y ffotograffau, mapiau a chofnodion sydd eisoes yn archif y Comisiwn, ac ysgogodd hyn nifer o atgofion. Fe ddaeth llawer o bobl i\u2019r digwyddiad, ac roedd ganddyn nhw amrywiaeth o eitemau, o fedalau rhyfel i lun o Concorde yn hedfan dros y gofgolofn ryfel. Roedd \u2019na lawer o luniau teulu a rhai o adeiladau yn y Borth.\u2019"}, {"text_idx": "#000009", "text": "Dywedodd Kimberly, \u2018Fe ddaeth llawer o bobl i rannu eu hatgofion am orffennol y Borth. Roedden nhw wrth eu bodd yn dweud wrthyn ni am hanes y pentref, gan gynnwys lleoliadau siopau a banciau, sut beth oedd bywyd ysgol, a sut byddai teulu un wraig yn mynd a\u0302\u2019u carpedi i\u2019w sychu yn y neuadd ar o\u0302l tywydd mawr.\u2019"}, {"text_idx": "#000010", "text": "Dywedodd Kimberly a Sarahjayne yr hoffent ddiolch i\u2019r holl drigolion a oedd wedi dod i rannu eu gwybodaeth. Defnyddir y wybodaeth newydd i ddiweddaru\u2019r cofnodion ar Coflein (cronfa ddata ar-lein y Comisiwn Brenhinol) a chaiff ei hychwanegu at Gasgliad y Werin Cymru."}, {"text_idx": "#000011", "text": "Bydd Kimberly a Sarahjayne yn cynnal rhagor o ddigwyddiadau hyd at fis Awst. Mae teithiau tywys wedi\u2019u cynllunio eisoes ar gyfer mis Gorffennaf i gyd-fynd a\u0302 Gw\u0302yl Archaeoleg Prydain, a byddant yn dod i Garnifal y Borth ym mis Awst."}, {"text_idx": "#000013", "text": "Kimberly yn egluro am y cynlluniau cyrchfan a fethwyd yn Ynyslas."}]